internet vaartha 142 Views
న్యూఢిల్లీ : భారత్‌ ఆర్ధికవృద్ధి మూడోత్రైమాసికంలో 7.3 శాతంగా ఉందని ప్రకటించింది. అంతకు ముందు త్రైమాసికంలో 7.4శాతం ఉన్న వృద్ధి స్వల్పంగా మందగించిందని స్పష్టం అవుతోంది. జిడిపి పరంగా ప్రభుత్వం సవరించిన అంచనాల ప్రకారం 7.7శాతంగా ఉంటుందని భావిస్తోంది. 2016 ఆర్థిక సంవత్సరంలో ఖచ్చితంగా 7.6శాతానికి చేరుకోగలమని పూర్తికాలపు అంచనాలు పెరుగుతాయని అంతకుముందు నిర్ణయించిన 7.2శాతం వృద్ధి అంచనాలనుంచి 7.6శాతం చేరుకోగలమని ప్రభుత్వం భావిస్తోంది. దేశీయంగా డిమాండ్‌ పెరిగిందని పండుగల సీజన్‌ వృద్ధికారకంగా నిలిచిందని అంచనా వేసింది. అంతర్జాతీయంగా అలుముకున్న పలుతలనొప్పి సమస్యలు కొంతమేర ఉత్పత్తిరంగం, ఎగుమ తులపై ప్రభావం చూపించాయన్నది అంచనా. చైనాఆర్థికవృద్ధి 6.8శాతంతో పోలిస్తే ఎక్కువే. పెట్టుబడుల కార్యకలాపాలు కొంతమేర మందగించాయి. తక్కువ సామర్ధ్యవినియోగంతో ఎక్కువ ఉత్పత్తిరంగ వ్యవస్థ ల్లో ఉత్పత్తి మందగించాయి. ఇన్‌ఫ్రా కంపెనీలు ఆస్తి అప్పుల పట్టీలు సవరించుకోవాల్సి ఉండగా బ్యాంకులు నిరర్ధకఆస్తులను తగ్గించుకుంటూ ఆస్తిఅప్పుల పట్టీలను క్రమబద్ధంచేసుకోవాల్సి ఉందని స్పష్టం చేస్తోంది.